****

**Finansiering**

**Indledning**

Et UWC-ophold koster i gennemsnit 160.000 kr. per skoleår og finansieres hovedsageligt af tilskud fra den danske stat og donationer fra fonde og sponsorer. For at kunne finansiere skoleopholdene på UWC-skolerne, er UWC Danmark dog afhængige af, at både elever og forældre bidrager til at finansiere skoleopholdene i det omfang, de er i stand til. Dette sker gennem fire forskellige tilskud, som der gennemgås og kan gives tilsagn om herunder. Tilsagnene bortfalder, hvis ansøgeren ikke udvælges til et UWC-ophold. Forældrebidrag og elevbidrag er i udgangspunktet obligatoriske, men i særlige tilfælde kan der søges om fuldt stipendium. Donationer herudover er frivillige.

**Tilsagn om forældrebidrag**

For hver udvalgt elev betales der et obligatorisk forældrebidrag på 18.000 pr. skoleår. Forældrebidraget betales i rater af 9.000 kr. per halve skoleår.

Undertegnede forælder/forældre/værge(r) for \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (angiv navn), som søger optagelse på en UWC-skole gennem UWC Danmark, giver herved tilsagn om at betale et forældrebidrag på 18.000 kr. pr. skoleår.

**Tilsagn om elevbidrag**

Elever der optages og udsendes til en UWC-skole er berettigede til at modtage udeboende SU efter de er fyldt 18 år. Da kost og logi finansieres gennem UWC-opholdet, beder vi SU berettigede elever om at bidrage med 1.500 kr. af deres udeboende SU månedligt.

Undertegnede ansøger \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (angiv navn), giver herved tilsagn om at betale et elevbidrag på kr. 1.500 pr. måned (efter at være fyldt 18 år) af min udeboende SU til og med maj måned det år uddannelsen afsluttes. (Eswatini november).

**Tilsagn om fradragsberettiget donation**

UWC Danmark er godkendt efter Ligningslovens § 8 A, hvorfor forældredonationer ud over forældrebidraget er fradragsberettigede med p.t. op til kr. 18.300 (2024) årligt per person. UWC Danmark opfordrer derfor til, at forældre som minimum donerer det der svarer til det fradragsberettigede beløb for én person.

Undertegnede forælder/forældre/værge(r) for \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (angiv navn), som søger optagelse på en UWC-skole gennem UWC Danmark, giver herved tilsagn om at donere 18.000 kr. årligt.

**Tilsagn om yderligere donation**

Et UWC-ophold er en unik uddannelse, som er åben for alle uanset deres økonomiske ståsted. På samme vis, som der tilbydes fulde stipendier til dem, der ikke kan bidrage økonomisk til finansieringen af skoleopholdet, har UWC Danmark dog også behov for, at forældre, der er i stand til at bidrage med yderligere støttebeløb, gør det. Gælder det jer, opfordres I til at give tilsagn om det herunder.

Undertegnede forælder/forældre/værge(r) for \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (angiv navn), som søger optagelse på en UWC-skole gennem UWC Danmark giver tilsagn om at donere et yderligere støttebidrag på kr. \_\_\_\_\_\_\_\_\_\_\_\_\_\_\_\_\_\_\_ om året.

**Fuldt stipendium**

UWC Danmark har et begrænset antal fulde stipendier, som der kan ansøges om, såfremt husstanden har en skattepligtig indkomst under 325.000 kr. årligt. Såfremt der ansøges om et fuldt stipendium bedes ansøgningen vedlægges et bilag, der beskriver de forhold, der kvalificerer ansøgeren til et fuldt stipendium.

**Indbetalinger**

Forældrebidrag og forældredonationer forfalder i fire (4) lige store rater, henholdsvis 1. september og 1.

februar i det første og i det andet skoleår. For skolen i Eswatini dog 1. januar og 1. september i det første

og i det andet skoleår. Efter aftale med kontoret kan beløbet deles op i flere rater.

Beløbene bedes indbetalt til reg.nr. 1551, kontonr. 11033261 i Danske Bank med angivelse af UWC og navn på eleven (fx: UWC Jens Jensen).

UWC Danmark er godkendt efter Ligningslovens § 8 A. UWC Danmark kan derfor indberette donationer til SKAT, således at de vil fremgå som fradrag på selvangivelsen. Hvis der er ønske om, at UWC Danmark indberetter en donation til SKAT, kontaktes kontoret vedrørende CPR-nummer på den eller de relevante donorer.

Tilsagnet om forældrebidrag, evt. forældredonation og elevbidrag er betinget af, at ansøgeren tilbydes og accepterer en plads på en UWC-skole. I modsat fald bortfalder tilsagnet om bidrag mv. og bliver uden virkning.

Støttebeløb er afgørende for, at UWC Danmark kan give unge en international uddannelse. Tilsagnet er derfor bindende, hvis en plads på en UWC-skole accepteres. Ved manglende betaling kan tilsagnsdokumentet danne grundlag for fuldbyrdelse, jf. retsplejelovens § 478. Det skyldige beløb forrentes efter renteloven indtil betaling sker og omkostninger ved inddrivelse af beløbet påhviler debitor.

Indsend venligst dette skema med evt. bilag i en lukket kuvert med angivelse af ansøgerens navn til

*Advokat Elise Ross-Hansen*

*Bruun & Hjejle Advokatpartnerselskab*

*Nørregade 21*

*1165 København K*

*Vedr: UWC – ”navn på ansøger”*

